मौसम वैज्ञानिक तथा बीएचयू के भूभौतिकी विभाग के प्रो. एस एन पांडेय का कहना है कि मानसून पहली जून को केरल पहुंचने वाला था, लेकिन वह अब तक नहीं पहुंच पाया है। केरल पहुंचने में चार-पांच दिन का वक्त लगेगा। ऐसे में पूर्वांचल में एक सप्ताह तक विलंब से मानसून पहुंचने की उम्मीद है। उच्च दबाव के क्षेत्र के कमजोर पड़ने के कारण यह स्थिति उत्पन्न हुई है। उन्होंने बताया कि फिलहाल गर्मी से राहत मिलने की उम्मीद नहीं दिख रही है। ज्यादा तापमान के चलते हीट इंडेक्स गड़बड़ा गया है। इस वजह से धूप काफी तीखी लग रही है।